Diari Oficial de la Generalitat Valenciana


Sumari del DOGV 2446, del 09-02-1995 (1995/833784)

ORDRE de 25 de novembre de 1994, de la Conselleria d'Administració Pública, per la qual s'acorda la dissolució de l'agrupació per al sosteniment en comú del lloc de treball de secretaria constituïda pels municipis d'Herbés i Vallibona, i es declaren exempts de l'obligació de mantenir el lloc de treball de secretaria als Ajuntaments d'Herbés i Vallibona.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/11/25/(2)/dof/vci/html**

### Dades del document

Número de DOGV
:   2446

Data del DOGV
:   09-02-1995

Secció del DOGV
:   DISPOSICIONS GENERALS

Número del document
:   1995/833784


Data del document
:   25-11-1994

Organisme emissor
:   Conselleria d'Administració Pública

Tipus de document
:   Ordre

ORDRE de 25 de novembre de 1994, de la Conselleria d'Administració Pública, per la qual s'acorda la dissolució de l'agrupació per al sosteniment en comú del lloc de treball de secretaria constituïda pels municipis d'Herbés i Vallibona, i es declaren exempts de l'obligació de mantenir el lloc de treball de secretaria als Ajuntaments d'Herbés i Vallibona.   
Els municipis d'Herbés i Vallibona constituïren al seu dia una agrupació per al sosteniment en comú del lloc de treball de secretaria.  
Ambdós ajuntaments acordaren, per majoria absoluta del nombre legal de membres de la corporació, sol·licitar la dissolució de l'agrupació i l'exempció de l'obligació de mantenir el lloc de treball de secretaria per tal d'acollir-se al servei d'assistència de la Diputació de Castelló.  
L'expedient ha sigut tramitat d'acord amb les prescripcions legals. I en ús de les facultats conferides pel Reial Decret legislatiu 781/1986, de 18 d' abril, el Reial Decret 1732/1994, de 29 de juliol, el Decret 16/1994, de 8 de febrer, del Govern Valencià, i la Llei de la Generalitat Valenciana 5/1993, de 30 de desembre,  
ORDENE:  
1. Dissoldre l'agrupació per al sosteniment en comú del lloc de treball de secretaria constituïda pels municipis d'Herbés i Vallibona.  
2. Eximir els ajuntaments d'Herbés i Vallibona de l'obligació de mantenir el lloc de treball de secretaria. Les funcions atribuïdes al lloc suprimit seran exercides per la Diputació Provincial de Castelló.  
La present ordre posa fi a la via administrativa. Les persones interessades podran interposar un recurs contenciós administratiu, després de la comunicació preceptiva al Conseller d'Administració Pública, davant la sala del Tribunal Superior de Justícia de la Comunitat Valenciana en el termini de dos mesos contats des de l'endemà a la notificació, d'acord amb el que estableixen els articles 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i el 58.1 de la Llei de la Jurisdicció Contenciosa Administrativa. Tot això, sense perjudici d'usar qualsevol altre recurs que estimen procedent.  
València, 25 de novembre de 1994.   
El conseller d'Administració Pública,  
LUIS BERENGUER FUSTER


Còpia Permalink ELI